আমি সেদিন একগুচ্ছ ছবি ও ভিডিও স্ক্রল করে দেখছিলাম। প্রথমটির শিরোনাম ছিল ‘স্বীকারোক্তি’।আরো নিচে দেখলাম একটি ছবি যেখানে ওই সম্পাদকের পুত্তলিকা দাহ করছে কিছু উত্তেজিত জনতা। আরো একটি ছবিতে দেখলাম, ফটোশপে এডিট করা এক ছবিতে ওই সম্পাদকের মাথায় শয়তানের সিং লাগান হয়েছে। এরপর খবরের অংশটি আছে। তার বিরুদ্ধে মানহানির মামলার সংখ্যা ৩০, ৪০, ৭০ এভাবে বেড়েই চলেছে। সবশেষে স্বয়ং প্রধানমন্ত্রী তাঁর বিবৃতি প্রদান করেছেন, তিনি বলেছেন, ওই সম্পাদকের পদত্যাগ করে আদালতে হাজির হওয়া উচিত।